Universiteit jammer oor 'tender vir openingsgebed' | Maroela Media
Die tenderadvertensie om 'n openingsgebed by MUT waar te neem.
Die Mangosuthu Universiteit van Tegnologie (MUT) in Umlazi in KwaZulu-Natal het om verskoning gevra vir 'n tender om 'n openingsgebed waar te neem.
Nie net moes die persoon 'n belastingsertifikaat indien nie, nóg 'n minimum vereiste was 'n swartbemagtigingsertifikaat (BBBEE).
Die gebed moes Vrydagoggend [vandag] gelewer word en die sluitingsdatum vir tenderaansoeke was Dinsdag.
Die advertensie vir die tender op die universiteit se webblad het groot woede ontlok en talle mense het veral op sosiale media daarteen uitgevaar.
"Suid-Afrika se prioriteite is hopeloos skeefgetrek. Studente is desperaat vir finansiële hulp … maar by MUT is daar 'n tender vir 'n openingsgebed," het 'n boodskap op Twitter gelui.
Nog 'n gebruiker het gevra of daar nie 'n enkele persoon verbonde aan MUT is wat 'n gebed kan doen nie.
Die Mangosuthu Universiteit van Tegnologie. (Foto: Facebook)
Dirk Hermann, bestuurshoof van Solidariteit, het gesê só 'n tender is die logiese gevolg van 'n meganistiese rasbenadering waar rasseformules met sakrekenaars uitgewerk en mense weggelaat word. "Dit is die absurde van 'n rasse-ideologie wat klakkeloos toegepas word; waar jy selfs gebed – diegene wat mág bid – op grond van ras moet klassifiseer."
Hermann sê die swartbemagtigingsvereiste is boonop net een kant van die muntstuk. "Ek het nog nooit van 'n bid-tender gehoor nie. Dit is op sigself vreemd. Dieselfde belaglike denke wat daartoe gelei het dat iemand moet tender om te bid, lei tot die vereiste dat jy 'n swartbemagtigingsertifikaat daarvoor moet hê," het Hermann gesê.
"Skielik raak dit 'n transaksie, 'n gebedstransaksie. As korrupsie so sistemies geraak het dat jy selfs tenderprosesse moet hê vir gebed, is dit nou net te erg."
Die universiteit het die afgelope week gesê hy is bewus gemaak van die "verkeerde kommunikasie" wat oor die tender uitgestuur is.
"Die universiteit betreur die fout en vra om verskoning aan lede van die publiek en al ons strategiese belanghebbendes."
LOL it's this thing of paying pastors for opening/closing in prayer. If we're paying for services with public funds, let procurement be fair, transparent & equitable. Dankie lapho MUT. https://t.co/tVe2Fwql9Q
— Nodumehlezi (@Nathi_TheCadre) March 3, 2020
Die kaf was nog altyd van die korrels geskei, dié wat dit nou eers raaksien is stokblind.
Mens kan maar net jou kop in verwondering skud (en laat sak). Die mense probeer so polities korrek wees dat dit aan die absurde grens
Dit raak by die dag net meer absurd
Ken hulle nie predekante wat geleer het en weet hoe omte Bid . Dit is n skande wys jou waar die mens dom oppad is geen wonder dit gaan so in die leefbaare mense nie maak n grap oor God die Vader God die Seun en God die Heiligegees